Miegojimo žodynas (filmas)

Miegojimo žodynas () – 2003 m. romantinė drama su Džesika Alba. Peržiūros amžiaus riba : N-12.

Filmo premjera įvyko 2003 m. sausio 31 d. Meksikoje.

Siužetas 

Veiksmas vyksta 1936 m. Anglijos  kolonijoje Saravake, Borneo saloje. Graži vietinės ibanų genties narė Silima tampa jauno anglų kolonisto Džono Traskoto kalbos mokytoja ir sugulovė. O džiunglių karštyje įsižiebusi jų aistra virsta uždraustu meilės romanu. Tačiau apkaltinti pareigos ir tradicijų laužymu, mylimieji priversti išsiskirti. Po metų Džonas grįžta iš |Anglijos su savo žmona Sesilija, bet praeitis įsibrauna į jo gyvenimą ir viską pakeičia. O paslaptis pasirodo esanti tokia gili ir tamsi kaip džiunglės, kuriose gyvena tie, kurie ją saugo…

Aktoriai 
 Džesika Alba – Silima
 Hugo Densis – Džonas Traskotas
 Bobas Hoskinsas – kolonijos valdytojas Henris Bladas
 Brenda Bletin – valdytojo žmona Egi Blad
 Emili Mortimer – valdytojo dukra Sesilija
 Noa Teiloras – Nevilis
ir kt.

Išnašos

Nuorodos 

JAV filmai
2003 filmai
Dramos